CELEX: E2015P0023
Language: el
Date: 2015-08-17 00:00:00
Title: Προσφυγή που ασκήθηκε στις 17 Αυγούστου 2015 από την Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν (Υπόθεση E-23/15)

10.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 410/8
            
         Προσφυγή που ασκήθηκε στις 17 Αυγούστου 2015 από την Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν
   (Υπόθεση E-23/15)
   (2015/C 410/07)
   Στις 17 Αυγούστου 2015 η Εποπτεύουσα Αρχή της ΕΖΕΣ, εκπροσωπούμενη από τους Markus Schneider, Clémence Perrin και Marlene Lie Hakkebo, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35 Rue Belliard, 1040 Brussels, Belgium, άσκησε προσφυγή κατά του Πριγκιπάτου του Λιχτενστάιν ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ:
   
               1.
            
            
               Να αναγνωρίσει ότι το Πριγκιπάτο του Λιχτενστάιν, παραλείποντας να θεσπίσει τα αναγκαία μέτρα για την εφαρμογή των άρθρων 15 και 16 της πράξης που αναφέρεται στο σημείο 15μ του κεφαλαίου XIII του παραρτήματος II της συμφωνίας για τον Ευρωπαϊκό Οικονομικό Χώρο (Οδηγία 2010/53/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, σχετικά με τα πρότυπα ποιότητας και ασφάλειας των ανθρώπινων οργάνων που προορίζονται για μεταμόσχευση, όπως έχει διορθωθεί), όπως προσαρμόστηκε στη συμφωνία με το πρωτόκολλο 1 αυτής, εντός της ταχθείσας προθεσμίας, παρέβη τις υποχρεώσεις που υπέχει δυνάμει του άρθρου 31 της εν λόγω πράξης και του άρθρου 7 της συμφωνίας για τον ΕΟΧ.
            
         
               2.
            
            
               Να διατάξει το Λιχτενστάιν να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφυγή αφορά τη μη συμμόρφωση του Πριγκιπάτου του Λιχτενστάιν, το αργότερο έως τις 11 Απριλίου 2015, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 11 Φεβρουαρίου 2015 σχετικά με την παράλειψη του εν λόγω κράτους να εφαρμόσει στην εσωτερική έννομη τάξη του την οδηγία 2010/53/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, σχετικά με τα πρότυπα ποιότητας και ασφάλειας των ανθρώπινων οργάνων που προορίζονται για μεταμόσχευση, όπως έχει διορθωθεί, όπως αναφέρεται στο σημείο μ του κεφαλαίου XIII του παραρτήματος II της συμφωνίας για τον Ευρωπαϊκό Οικονομικό Χώρο και όπως προσαρμόστηκε στην εν λόγω συμφωνία με το πρωτόκολλο 1 αυτής («η πράξη»).
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι το Λιχτενστάιν παρέβη τις υποχρεώσεις που υπέχει βάσει του άρθρου 31 της πράξης και βάσει του άρθρου 7 της συμφωνίας για τον ΕΟΧ, δεδομένου ότι δεν θέσπισε, εντός της ταχθείσας προθεσμίας, τα μέτρα που είναι αναγκαία για την εφαρμογή των άρθρων 15 και 16 της πράξης.